لوقا 19
19-نجی باب
عیسی بیلِن زَکّیٰ
1عیسی اَریحانینگ ایچیندِن گِچیپ باریاردی. 2اُل یِرده زَکّیٰ آدلی بیر بای آدام باردی، اُل مالییات آلیانچیلارینگ باشلیغیدی. 3زَکّیٰ عیسانینگ کیمدیگینی گُرمِک ایسلِدی، اِمّا اُنونگ بُیی قیسغا بُلانسُنگ، جِماغاتدان یانگا اُنی گُروپ بیلمِدی. 4شِیلهلیکده، اُنی گُرجِک بُلوپ، اُوه یُرتوپ، بیر چِنار باغینینگ اوستونه چیقدی، سِبَبی عیسی شُل یُلدان گِلیَردی. 5عیسی اُل یِره گِلِنده، یُقاری باقیپ، اُنگا: «زَکّیٰ! تیز آشاق دوش. بو گون مِن سِنینگ اُیونگده قالمالی» دییدی. 6اُل هِم دِرِّو آشاق دوشوپ، اُنی شاتلیق بیلِن قابول اِتدی. 7خالق مونی گُروپ: «بیر گونَهکَرینگ اُیونه میهمان بُلدی» دییشیپ زِیرِنیشمَگه باشلادیلار. 8زَکّیٰ بُلسا یِریندِن توروپ، عیسی مسیحه: «اِی آقام! ایندی مِن بایلیغیمینگ یاریسینی قاریپلارا بِرجِک. کیمینگ زادینی ناحاق آلان بُلسام، دُرت بِرابار اِدیپ قایتاریپ بِرجِکدیرین» دییدی. 9عیسی اُنگا: «بو گون بو اُیه نِجات گِلدی، سِبَبی بو آدام هِم ابراهیمینگ حاقیقی نِسلیدیر. 10اینسان اُغلی ییتِنلِری آغتارماغا و نِجات بِرمَگه گِلِندیر» دییدی.
اُن خیدماتکَر حاقینداقی میثال
مَتّیٰ 25:14-30
11بو زاتلاری دینگلَپ دورقالار، عیسی بیر میثال بیلِن سُزونینگ اوستونی یِتیردی. سِبَبی اُل اورشلیمینگ قُلاییندادی، خالق هِم خودایینگ پاتیشاهلیغی باسیم گُرنِر دیییپ فیکر اِدیَردی. 12عیسی شُنونگ اوچین شِیله دییدی: «بیر بِگزادا شاهلیق سورمَگه ایختییارلیق آلماق اوچین، بیر اوزاق یوردا یُلا چیقییار. 13اُل خیدماتکَرلِریندِن اُنوسینی یانینا چاغیریپ، اُلارا: ”مِن گِلیَنچَم، شو پولی ایشلِدینگ“ دیییپ، هِربیرنَه بیر خُرجون پول بِریَر. 14بِگزادانینگ خالقی اُنی ییگرِنیَن میشدیق. اُلار: ”بو آدامینگ بیزینگ اوستومیزدِن شاهلیق سورمِگینی ایسلِمِیَریس“ دیییپ، اُنونگ ایزیندان رِسولّار ایبِریَرلِر.
15«اِمّا مونگا باقمازدان، اُل ایختییارلیق آلیپ، ایزینا دُلانیار. سُنگرا اُل پول بِرِن خیدماتکَرلِرینی یانینا چاغیریپ، کیمینگ نَمه قازانانینی بیلمِک ایسلِیَر. 16بیرینجیسی گِلیپ: ”آقا! سِنینگ بیر خُرجون پولونگ اُن خُرجون پول قازاندی“ دیییَر. 17اُنگا: ”بِرِکِلّا، یاغشی خیدماتکَر! آز زاتدا صادیق بُلانینگ اوچین اُن شَهره حاکیم بُل“ دیییَر. 18ایکینجیسی گِلیپ: ”آقا! سِنینگ بیر خُرجون پولونگ یِنه بَش خُرجون پول قازاندی“ دیییَر. 19آقاسی اُنگا هِم: ”سِن هِم بَش شَهره حاکیم بُل“ دیییَر.
20«سُنگرا اوچونجی خیدماتکَری گِلیپ: ”آقا! اینه، سِنینگ بیر خُرجون پولونگ، مِن اُنی بیر اولی یالیغا دوووپ ساقلادیم. 21مِن سِندِن قُرقدوم، سِبَبی سِن قاتی اُزدییِنلی آدام. سِن قُیمادیق یِرینگدِن آلیارسینگ، اِکمِدیک یِرینگدِن اُریارسینگ“ دیییَر. 22آقاسی اُنگا: ”اِی، یامان خیدماتکَر، سِنی اُز آغزینگدان چیقان سُزلِر بیلِن حُکوم اِدِرین! اِدیل سِن مِنینگ اُزدییِنلی آدامدیغیمی، قُیمادیغیمی آلیانیمی، اِکمِدیگیمی اُریانیمی بیلیَرمیدینگ؟ 23اُندا نَمه اوچین پولومی ایشلِتمَگه بِرمِدینگ؟ مِن گِلِنیمده، اُنی پِیداسی بیلِن آلاردیم“ دیییَر. 24سُنگرا آقاسی اُل یِرده دورانلارا: ”اُنونگ اِلیندِن پولی آلینگ-دا، اُن خُرجونلا بِرینگ“ دیییَر. 25اُلار اُنگا: ”آقا، اُنونگ اُزونده اُن خُرجون پول بار آخیری!“ دیییَرلِر. 26اُل: ”مِن سیزه دیییَرین، کیمده بار بُلسا، اُنگا بِریلِر، کیمده یُق بُلسا، اُنونگ اِلیندَکی هِم آلنار. 27اوستلِریندِن پاتیشاهلیق اِتمِگیمی ایستِمِیَن دوشمانلاریمی بُلسا، شو یِره گِتیرینگ-ده، گُزومینگ اُوونده اُلدورینگ“ دیییپ جُغاپ بِریَر.»
عیسی اورشلیمه گیریَر
مَتّیٰ 21:1-11؛ مَرقُس 11:1-11؛ یوحنا 12:12-19
28عیسی بولاری آیدیپ بُلانسُنگ، یُلونی دُوام اِتدیریپ، اورشلیمه طاراف اوغرادی. 29زِیتون داغینینگ آشاغینداقی بِیتفاجی بیلِن بِیتعَنیا قُلایلاندا، شَگیرتلِریندِن ایکیسینی یُلّاپ، اُلارا شِیله دییدی: 30«اُوونگیزدَکی اُبا بارینگ. اُبا گیرِنینگیزده، دانگیلغی دوران بیر کورّه اِشِک تاپارسینگیز، اُنونگ اوستونه شو واقتا چِنلی هیچ کیم مینِن دَلدیر. اُنی چُزونگ-ده، بَری آلیپ گِلینگ. 31اِگِر بیری سیزدِن: ”نَمه اوچین اُنی چُزیَرسینگیز؟“ دیییپ سُراسا: ”بو کورّه اِشِک اُستادا گِرِک“ دییینگ.»
32یُلّانانلار گیدیپ، بارینی اُنونگ آیدیشی یالی تاپدیلار. 33اِشِگی چُزوپ دورقالار، اُنونگ اِیهلِری: «اِشِگی نَمه اوچین چُزیَرسینگیز؟» دیییپ سُرادیلار. 34اُلار هِم: «بو کورّه اِشِک اُستادا گِرِک» دییدیلِر. 35کورّه اِشِگی عیسانینگ یانینا گِتیریپ، اُز دُنلارینی اُنونگ اوستونه آتدیلار-دا، عیسانی اُنگا میندیردیلِر. 36اُل گیدیپ باریارقا، آداملار اُز دُنلارینی یُلا دوشِیَردیلِر. 37عیسی زِیتون داغینینگ یاپاشاق یِرینه قُلایلاندا، شَگیرتلِرینگ هِمّهسی گُرِن هِمّه مُعجِزهلِرینه بِگِنیپ، قاتی سِسلِری بیلِن خودایی شوکور اِتمَگَه باشلادیلار. 38- اُلار:
«خودایینگ آدیندان گِلیَن پاتیشاها موبارِک بُلسون!
آسماندا پاراحاتلیق، اینگ یُقاردا بِییکلیک بُلسون!» دیییَردیلِر.
39جِماغاتینگ آراسیندان کَبیر فَریسیلِر عیسی: «اُستاد! شَگیرتلِرینگ آغزینی ییمدیر!» دییدیلِر. 40اِمّا اُل: «سیزه آیدیارین: اُلار ییمسا، داشلار قیغیریشار» دییدی.
عیسی اورشلیم اوچین آغلایار
41عیسی اورشلیمه قُلایلاندا، اُنی گُروپ آغلادی. 42اُل شِیله دییدی: «واخ، کَشگَه سِن بو گون اُزونگه نَمَهنینگ پاراحاتلیق گِتیرجِکدیگینی بیلسِدینگ! اِمّا بو حَضیر سِنینگ گُزلِرینگدِن گوزگین. 43سِنینگ باشینگا شِیله بیر گونلِر گِلِر: دوشمانلارینگ داش-تُوِرِگینگه سَنگَرلِر قازیپ، سِنی قابارلار، هِر یاندان قیسیپ-قُورارلار. 44اُلار سِنی وِیران اِدیپ، سِنینگ ایچینگدَکی اُغلانلاری قیریپ زینگارلار. سِنده داش اوستونده داش قُیمازلار، سِبَبی سِن خودایینگ سانگا گِلِن واقتینی بیلمِدینگ.»
عیسی ساتیانچیلاری عیباداتخانادان کُویار
مَتّیٰ 21:12-17؛ مَرقُس 11:15-19؛ یوحنا 2:13-22
45سُنگرا عیسی عیباداتخانانینگ حایاطینا گیریپ، اُل یِردَکی ساتیانچیلاری کُوماغا باشلادی. 46- عیسی اُلارا: «”مِنینگ اُیوم عیبادات اُیودیر“ دیییپ یازیلاندیر. اِمّا سیز مونی اُغورلارینگ جایینا اُووروپسینگیز» دییدی.
47اُل هِر گون عیباداتخانانینگ حایاطیندا دِرس بِریَردی. یُلباشچی کاهینلار، دین عُلَمالار و خالقینگ باشلیقلاری بُلسا اُنی اُلدورمِگینگ فیکریندِدیلِر. 48اِمّا مونونگ یُلونی تاپیپ بیلمِیَردیلِر، سِبَبی هِمّه خالق اُنی قاتی دیقّات بیلِن دینگلِیَردی.
urd_Arab kas_Arab pbt_Arab azb_Arab urd_Arab knc_Arab azb_Arab azb_Arab azb_Arab pes_Arab knc_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab knc_Arab azb_Arab azb_Arab